NaiveNeuron/SloPal huggingface dataset:
Jasaň, Viliam, poslanec NR SR (2013-03-19):
Ďakujem. Ja len také tri poznámočky k tým vašim pozmeňovacím návrhom. Ja počkám na vyjadrenie odborníkov z ministerstva, s nimi budem o tom diskutovať, lebo mnohé vaše návrhy, ktoré, nemyslím osobne, ale z opozície, na prvý pohľad vyzerajú veľmi lákavo, ako ten, ktorým ste chceli ušetriť 20-tisíc pracovných miest a nakoniec vo vašej vlastnej, v diskusii vaši vlastní kolegovia to vyvrátili, pretože naozaj, je to, je to, je to hlúposť a do dnešného dňa mi nikto z vás neodpovedal, že čo si myslíte, keď by ste dali tým pracujúcim dôchodcom na orgánoch štátnej správy možnosť buď sa zamestnať, alebo odísť do dôchodku, že koľkí by do toho dôchodku odišli. Asi nikto, ale to už nechám na vás. A tá tretia poznámka, viete, vaším zbožným želaním, no nielen vaším osobným, ale zbožným želaním celej opozície takmer je, aby si všetci mysleli, všetci mysleli, že nezamestnanosť stúpa kvôli Zákonníku práce. Je to naozaj hlúposť. Do dnešného dňa nikto z vás nepredložil jeden jediný dôkaz o tom, že je tomu tak a ak sa dostanem k vystúpeniu, tak ja vám vysvetlím, že naozaj je to hlúposť. Ďakujem.
Kamenický, Ladislav, poslanec NR SR (2013-12-06):
Pán Figeľ, na začiatku svojho vystúpenia ste spomínali, ako sme zmenili rozpočet pozmeňujúcim návrhom. Dnes nie som veľký zástanca pozmeňujúcich návrhov na poslednú chvíľu, ale v tomto prípade myslím, že nám krivdíte vzhľadom na to, že v tomto pozmeňujúcom návrhu sa znížil deficit, zvýšili sa niektoré výdavky do potrebných oblastí, ako sú napríklad platy, do školstva, so sociálnej oblasti, do zdravotníctva. Čo sa týka hodnotenia rozpočtu, tam by som mal niekoľko poznámok. Samozrejme, úlohou opozície je kritizovať a nejakým spôsobom vlastne poukazovať na niektoré veci v rozpočte. Ja tento rozpočet hodnotím pozitívne hlavne v tej oblasti, že je to rozpočet hospodárskeho rastu na budúci rok, je to rozpočet znižovania deficitu, keď by sa ten deficit mal znížiť z 3 % na 2,64 %, pevne verím, aj rokom znižovania nezamestnanosti podľa rozpočtu, o mínus 0,2 %. A tak ako sme tu boli, povedzme, kritizovaní za to, že sme nejakí moc rozšafní, tak Európska komisia dokonca predpokladá ešte väčšie zlepšenie nezamestnanosti, o mínus 0,6 % oproti tomuto rozpočtu. Ja pevne verím, že dosiahneme v tejto oblasti lepšie čísla. A takisto by som ho charakterizoval ako rozpočet zlepšeného výberu daní, nakoľko podľa posledných informácií vlastne aj efektívna daňová sadzba nám stúpa z 12,4 na 13,5 %, čo je úroveň tretieho kvartálu v roku 2010. Ďakujem.
Laššáková, Jana, podpredsedníčka NR SR (2013-03-19):
Na vystúpenie pána poslanca s faktickou, či chcete vystúpiť do rozpravy, pani? Vystúpiť do rozpravy. S faktickými poznámkami pani poslankyňa Tomanová, Janíková, Jasaň. Končím možnosť prihlásiť sa s faktickými poznámkami. Nech sa páči, pani poslankyňa Tomanová, máte slovo.
Huba, Mikuláš, poslanec NR SR (2013-10-22):
Ďakujem pekne za slovo, pani predsedajúca. Celé toto memorandum o porozumení, aj keď by sme pripustili len dobré úmysly tejto vlády v tomto prípade, nemožno označiť inak ako systémová porucha, keď vláda krvoprísažne sľúbi niekomu niečo také zásadné, a to v mene či v zastúpení Národnej rady Slovenskej republiky. Je to podľa môjho hlbokého presvedčenia v rozpore s tým, ako sú v Ústave Slovenskej republiky definované kompetencie jednotlivých ústavných orgánov a vzťahy medzi nimi. Ja som to hovoril už vo viacerých súvislostiach, ale nemôžem to nezopakovať aj pri tejto príležitosti. Už aj preto, že je to memento, že ak sa takpovediac neohradíme dôsledne v tejto chvíli, tak sa nám to tu bude opakovať. Nechcem sa vyjadrovať k tým ekonomickým aspektom, to nechám povolanejším, ale už len z toho, čo tu bolo povedané predrečníkom, je zrejmé, že tá nevyváženosť medzi sľubmi a záväzkami na obidvoch stranách zmluvných je obrovská v neprospech Slovenskej republiky, a pekne to tu bolo dokumentované na astronomickej sume, ktorou ideme dotovať jedno pracovné miesto. Ale vrátim sa k mojej prioritnej problematike, to je životné prostredie, keďže nemôžem akceptovať ústupky Ministerstva životného prostredia takému megaznečisťovateľovi, megaproducentovi odpadov a znečisťovateľovi hlavne ovzdušia, akým je napriek všetkým pokusom o modernizáciu U. S. Steel dodnes. Kto si myslíte, že preháňam, stačí si pozrieť príslušné štatistické ročenky. (Prerušenie vystúpenia časomerom.)
Danko, Andrej, predseda NR SR (2019-01-31):
Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Kvorkovi, nech sa páči.
Grendel, Gábor, podpredseda NR SR (2022-05-04):
Vyhlasujem rozpravu za skončenú. Chce záverečné slovo pán navrhovateľ? Nie. Pán spravodajca? Nech sa páči.
Nicholsonová, Lucia, podpredsedníčka NR SR (2016-05-20):
Ďakujem pekne. Týmto otváram všeobecnú rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť ústne, nech sa páči. Nie, nie je tomu tak. Chcem sa opýtať pána navrhovateľa, či ešte chce niečo dodať. Pána spravodajcu? Nie, nie je tomu tak. Prerušujem rokovanie o tomto bode programu. Nasleduje prvé čítanie o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Návrh zákona máte uvedený pod tlačou č. 75, návrh na jeho pridelenie na prerokovanie výborom je v rozhodnutí č. 74. Opäť dávam slovo pánovi poslancovi Ľubomírovi Galkovi, aby za skupinu poslancov predmetný návrh zákona uviedol. Nech sa páči. Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 75.)
Laurenčík, Milan, podpredseda NR SR (2021-06-22):
Dobre.
Glváč, Martin, podpredseda NR SR (2018-10-22):
Ďalší v rozprave, pán poslanec Dostál, nech sa páči.
Laššáková, Jana, podpredsedníčka NR SR (2013-12-03):
S reakciou pán poslanec Simon, nech sa páči.
Hort, Milan, podpredseda NR SR (2011-10-18):
Vážené kolegyne, kolegovia, milé panie poslankyne, vážení páni poslanci, budeme pokračovať v popoludňajšom rokovaní tretieho dňa 24. schôdze Národnej rady Slovenskej republiky. Všetkých vás srdečne vítam. Vítam na rokovaní aj podpredsedu vlády a ministra financií Ivana Mikloša. Budeme pokračovať v prerušenej rozprave v prvom čítaní o vládnom návrhu zákona o rozpočtovom určení výnosu niektorých daní územnej samospráve. Tento návrh zákona máme pod tlačou č. 503. Prerušili sme rozpravu dopoludnia, do ktorej sú ďalej prihlásení páni poslanci Peter Kažimír, Dušan Bublavý, Viktor Stromček, Branislav Ondruš, Jozef Burian a Stanislav Kubánek. Dávam teraz slovo pánovi poslancovi Petrovi Kažimírovi, aby vystúpil v rozprave. Nech sa páči.
Blanár, Juraj, podpredseda NR SR (2020-12-09):
Ďalší s faktickou poznámkou, pán poslanec Saloň.
Glváč, Martin, podpredseda NR SR (2016-05-19):
Ďakujem veľmi pekne. Vyhlasujem rozpravu za skončenú. Chce sa k rozprave vyjadriť spravodajkyňa? (Reakcia spravodajkyne.) Nech sa páči.
Figeľ, Ján, podpredseda NR SR (2013-06-27):
Ďakujem pekne. Ďalším prihláseným do rozpravy je Alojz Hlina. (Reakcia ministra pôdohospodárstva a rozvoja vidieka SR.) Nech sa páči. Dá sa na konci alebo bezprostredne, nech sa páči.
Záhumenský, Marian, poslanec NR SR (2012-10-25):
Ďakujem pekne, pán predseda. Vážený pán minister, ctené kolegyne, kolegovia, dovoľte, aby som predložil spoločnú správu k predmetnému návrhu zákona. Národná rada Slovenskej republiky uznesením č. 198 z 18. septembra 2012 pridelila vládny návrh zákona o neprimeraných podmienkach v obchodných vzťahoch, ktorých predmetom sú potraviny (tlač 187) na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Všetky výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rady Slovenskej republiky schváliť s pripomienkami tak, ako sú uvedené v časti IV. tejto spoločnej správy aj s odporúčaním gestorského výboru. Gestorský výbor odporúča hlasovať o bodoch spoločnej správy nasledovne: o bodoch spoločnej správy č. 1 až 11 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o neprimeraných podmienkach v obchodných vzťahoch, ktorých predmetom sú potraviny, schváliť s pripomienkami. Spoločná správa výborov Národnej rady Slovenskej republiky o prerokovaní vládneho návrhu zákona o neprimeraných podmienkach v obchodných vzťahoch, ktorých predmetom sú potraviny, vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 54 zo 16. októbra 2012. V citovanom uznesení výboru ma poveril ako spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2 a § 83 ods. 4 a § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, skončil som, prosím, otvorte rozpravu a zároveň sa hlásim do rozpravy ako prvý.
G. Gál, poslanec: (2008-03-27):
Ale predsa len takú doplňujúcu otázku. Dobre vieme, ako sú vybavení právomocami členovia lesnej stráže a hlavne, ako sú vycvičení. Oni žiadny výcvik nemajú. Nemajú možnosti, nemajú výcvik na to, aby bojovali proti motorkárom, ktorí jednak na lesných cestách veľmi ľahko uniknú kontrole lesnej stráže. Veľmi ľahko sa dostanú na pozemnú komunikáciu mimo lesa, čiže už tam lesná stráž nemá žiadne právomoci a hlavne ide o organizované skupiny, ktoré robia tieto motokrosové nájazdy v našich lesoch. Jeden alebo dvaja členovia lesnej stráže voči takýmto skupinám nevedia dostatočne zakročiť. Na toto je potrebný zákrok aj polície. Tak ja by som požiadal pána ministra, aby spravil nejaké akcie spolu s lesnou strážou aspoň sporadicky v týchto lesoch, kde sa ukazuje takýto jav.
Kyselica, Lukáš, poslanec NR SR (2022-11-09):
Ďakujem veľmi pekne. Takže okrem navrhovateľa vystúpili v rozprave len pani Kolíková a pán Baránik, prosím, pán pred... neboli podané žiadne návrhy. Prosím, pán predseda, aby ste dali hlasovať o tom, že Národná rada prerokuje vládny návrh zákona v druhom čítaní.
M. Číž, podpredseda NR SR: (2007-09-19):
(Hlasovanie.) Prítomných 134 poslancov, za návrh 117 poslancov, proti 7 poslancov, zdržalo sa 7 poslancov, nehlasovali 3 poslanci. Konštatujem, že tento návrh sme schválili. Ďalej.
D. Jarjabek, poslanec: (2010-01-20):
Ja len tak s úsmevom počúvam, ako napádate tie rôzne firmy, ktoré sa podieľali na mýte, a už konečne dúfam, že vás raz niekto konečne zažaluje, aby ste museli dokázať to, čo ste práve hovorili, lebo ako také znevažovanie týchto dokonca nadnárodných firiem, no tak to skutočne už prestáva baviť aj mňa. Ale dobre. Viete, hovorili ste o proteste, hovorili ste o proteste autodopravcov. Myslím, že právo na štrajk, ak sa nemýlim, je zakotvené presne v zákone. Ja chápem, že nemáte Bratislavu a Bratislavčanov radi, ale ja som sa ako Bratislavčan naozaj stal rukojemníkom tých ľudí, ktorí na tej Rožňavskej stáli, tam sa nedostal ani taxík, tam bola ochromená doprava, tam sa nedostali ani sanitky, nedajbože, by tam horelo, tak som veľmi zvedavý, ako by sa to riešilo. A ja sa vás chcem spýtať, ako by ste vy riešili, napríklad vy, keby sa u vás pred vaším barakom postavil nejaký kamionista s nejakým kamiónom, ktorý mal nejaké oprávnené požiadavky alebo menej oprávnené požiadavky, a bránil by vám v tom, aby ste sa dostali k vášmu baraku? No čo by ste robili vy? Je to normálna situácia, takéto niečo riešiť takýmto spôsobom? Ja hovorím o tej forme toho štrajku, ja nehovorím o práve na štrajk, o práve kamionistov štrajkovať a nesúhlasiť. Ale takouto formou? Aby nejaký kamionista vykrikoval: My tej Bratislave ukážeme!? A vy s tým súhlasíte? No veď to je úplne absurdné. (Reakcia z pléna.) To právo na štrajk predsa je charakterizované... (Prerušenie vystúpenia časomerom.)
Laurenčík, Milan, podpredseda NR SR (2021-11-10):
Faktickú poznámku má aj pán poslanec Ján Blcháč, nech sa páči.
Danko, Andrej, predseda NR SR (2017-11-28):
Dávam slovo predsedovi výboru pre financie a rozpočet poslancovi Ladislavovi Kamenickému, aby informoval Národnú radu o výsledku prerokovania návrhu vlády vo výbore.
Tomáš, Erik, poslanec NR SR (2019-09-17):
Vážená, milá opozícia, to je naozaj už neuveriteľné, čo vy tu predvádzate. Na jednej strane hovoríte, že sa bavme konštruktívne, na druhej strane neuveriteľne politizujete túto tému. Tak to je presne to isté, ako pri starodôchodcoch a novodôchodcoch, ktoré spomenul pán Mihál. On kritizuje naše riešenie, ktoré sme prijímali následne potom, aby sme napravili tú Kaníkovu neskutočnú vec, že rozdelil tých dôchodcov na starodôchodcov a novodôchodcov v roku 2004. My sa to snažíme upraviť po ňom, aby to bolo zmiernené, ale my sme tí zlí, lebo že vraj to nerobíme dobre. No tak kto rozdelil tých dôchodcov? Kaník! V roku 2004. Kto bol vtedy štátnym tajomníkom Kaníkovým?! Pán Beblavý, váš súčasný stranícky kolega, predseda Spolu! Tak oni to domrvili, my sa to snažíme napraviť a my sme tí zlí. A toto je to to isté. My sme schválili ústavu, vďaka ktorej ženy majú úľavy na deti a, bohužiaľ, áno, je tu skupina žien, ktorá sa dostala do situácie, v ktorých, v ktorej je diskriminovaná, v ktorej je diskriminovaná, my sa to snažíme vyriešiť, prichádzame s nejakým návrhom, ale zase my sme tí zlí. Vy ste za tú ústavu nehlasovali, ani pani Gaborčáková, ani pán Mihál, žiadne úľavy na deti by neboli, keby nebolo nás. Tak dobre, tak sa poďme baviť, ideme to ešte vyriešiť, neviem, či je možné to teraz vyriešiť, prijmime najprv kompromisný návrh, poďme sa potom baviť ďalej. Ale ešte raz, my sa to snažíme riešiť, vážené dámy, my sa to snažíme riešiť a my sme vás do tejto situácie ne-do-sta-li. Takže poďme si sadnúť, bavme sa, ešte raz to prepočítajme, ja s tým nemám problém. A pán Mihál keď hovorí, že vráťte to na výbor, tak keď to na výbore bolo, kde ste boli, pán Mihál?! Neboli ste tam, nesedeli ste tam, lebo vy na výbory nechodíte!
Glváč, Martin, podpredseda NR SR (2016-06-15):
Ďakujem veľmi pekne. S faktickými poznámkami traja páni poslanci. Ukončujem možnosť sa prihlásiť s faktickými poznámkami. Nech sa páči, pán poslanec Bugár, podpredseda, pardon.
B. Bugár, podpredseda NR SR: (2004-06-29):
(Hlasovanie.) Prítomných 127 poslancov, za 122, proti 1, hlasovania sa zdržali 3, nehlasoval 1. Konštatujem, že návrh uznesenia zo spoločnej správy sme schválili. Nech sa páči. A. Blajsko, poslanec: Na základe toho teda nebudeme hlasovať o bode A, kde navrhuje pán Hrdlička odmietnutie danej správy, ale musíme dať hlasovať o bode B, kde Národná rada Slovenskej republiky žiada 1. vládu Slovenskej republiky prepracovať správu vlády Slovenskej republiky o plnení Národného programu ochrany starších... (Hlasy z pléna.) Prosím?
Ďuriš Nicholsonová, Lucia, podpredsedníčka NR SR (2019-03-26):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto k tomuto bodu. Máte teraz možnosť prihlásiť sa ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu k tomuto bodu za skončenú. Predpokladám, že pani ministerka ani pán spravodajca nechcete nič dodávať. Ďakujem pekne. Takže prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 89/2016 Z. z. o výrobe a označovaní a predaji tabakových výrobkov a súvisiacich výrobkov a o zmene a doplnení niektorých zákonov . Vládny návrh zákona má tlač 1253 a spoločná správa výborov má tlač 1253a. Opäť ho uvedie pani ministerka zdravotníctva.
Šeliga, Juraj, podpredseda NR SR (2020-11-03):
Ďakujem. Prezentujme sa, prosím, a hlasujme. (Hlasovanie.) Prítomných 118, za 90, proti 2, zdržalo sa 25, nehlasoval 1. Konštatujem, že sme tento návrh zákona posunuli do tretieho čítania. Zároveň otváram rozpravu v rámci tretieho čítania . Pýtam sa, či sa niekto hlási do rozpravy. Ak nie, vyhlasujem rozpravu za skončenú. Budeme hlasovať o návrhu zákona ako o celku. Pán spravodajca, prosím, uveďte odporúčanie gestorského výboru.
Kuffa, Štefan, poslanec NR SR (2012-09-18):
Ďakujem za slovo. Aj chcem poďakovať za slovo pánu ministrovi, že vystúpil tuná v rozprave. Áno, to je taká večná dilema, čo je krásne, čo je dobré, čo je zlé, čo je neslušné, to je taká večná téma. Ale to je naozaj téma pre filozofov. A tá sila súkromných médií, ktoré spomenul tu pán minister. No skutočne tak tie médiá majú nesmiernu silu. A ja za tých niekoľko mesiacov v politike si kladiem otázku, kto vlastne v skutočnosti má moc v tomto štáte, konkrétne v našom štáte, ale možno aj v iných štátoch. Sú to skutočne politici, alebo tie médiá? A to je to, k čomu kolega tuná vyzýva, taká odvaha, odvaha u politikov, aby aj my sme mali odvahu vzoprieť sa zlu. Mne sa páči aj tá pripravovaná vec, dotkli sa krátko tej opony. Opona všetko nezatiahne, no mohli by sme aj všetko zatiahnuť, ale samé zákazy a príkazy vyvolávajú úplne iné reakcie, ale dať aj ten priestor: „Ak chceš to porezať, tak môžeš od ôsmej večer do šiestej ráno sledovať trebárs takéto nevhodné programy.“ Ale hlavne naše deti a mládež by mala byť chránená, a to v dopoludňajších hodinách, keď my sme v práci. A teraz keď si zapnú dopoludnia alebo popoludní vysielanie, sú tam programy televízne plné perverzností. Tak ako to kolega povedal, za 30 eur dneska sú ochotní ľudia predať aj svoju vlastnú dušu aj svoje vlastné srdce a nechajú sa zosmiešniť a pošliapať a šliapať si po vlastnej ľudskej dôstojnosti. To, že s ľuďmi sa dá ľahko manipulovať, myslím si, tuná nemusím nikomu vysvetľovať. Ďakujem pekne.
Kozelová, Monika, poslankyňa NR SR (2021-02-25):
Pán poslanec, vy ste hovoril niečo o tom, že nemáme dáta. Predpokladám, že ste nadväzovali na pána Kollára, matematika analytika, hej? Tak teraz vám niečo prečítam od iného matematika, ktorý odpovedá na pána Kollára. Kolega Kollár povedal, že odpoveď na otázku, čo sa deje okolo pandémie na Slovensku, je: neviem. V skutočnosti to nevie on. Chýbajú nám absolútne kľúčové dáta, aby sme vedeli vyhodnotiť aj efekt našich opatrení. Naozaj? Tak prosím kolegu, aby navštívil stránku Inštitút zdravotných analýz COVID-19, dáta, kde nájde dáta, vymenováva všetky dáta, ktoré pán Kollár nevie, ale on ich našiel. Ďalej tvrdil, netušíme koľko ľudí prichádza do nemocníc ako noví pacienti a koľko ich odchádza. Tak sa pozrime na to. Stačí vojsť do sekcie Hospitals a tam nájdete až osem rôznych dátových zdrojov, mne stačil úplne prvý, lebo som dostal komplet všetky analýzy, kde nájdete príjem, prepustenie COVID-pacientov po dňoch, a to od samého začiatku pandémie. Predpokladám, že ich rozdiel bude počet aktuálne hospitalizovaných, čiže k 16. 2. to bolo 3 835 pacientov. Veď číslo je v intervale, takže asi je to v poriadku. Dovolím si tvrdiť, že jeho prednášky majú výrazne väčšiu chybu, kedy začínajú a kedy končia oproti rozvrhu. Samozrejme, všetky údaje sa nahadzujú do NIS – nemocničný informačný systém. To, že kolega Kollár k nim nemá prístup, tak to je podľa mňa len dobre. S odpustením, kolega nemá s praxou veľa skúseností a vidno to aj na jeho výstupoch. A ak sa teda chce niečo dozvedieť a teda tie analýzy mu stále nesedia, lebo on nevie, tak nech sa spýta tých, čo vedia. A keď nemá takéto kontakty, tak mu odporúčam napríklad zhodnotenie patológa Palkoviča, ktorý mu určite zásadne pomôže link na Nový čas, pardon, na Denník N. Už to nie je dvoj, dvojtýždňový cyklus, hovorí pán profesor Palkovič, ktorý sme videli na začiatku druhej vlny dva... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-05-10):
Ďakujem pekne, pán minister. A teraz dávam slovo spoločnému spravodajcovi z výboru pre pôdohospodárstvo a životné prostredie poslancovi Jánovi Kvorkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Viskupič, Marián, poslanec NR SR (2023-02-07):
Ďakujem pekne za slovo. Skúsim, čo stihnem. No, samozrejme, Miloš Svrček, súhlas, po jednej stránke áno, je to poplatok, po druhej už vieme, kde sme a proste to MF sa drží každého jedného eura, ktoré z toho vyberie. Jasne že by bolo najjednoduchšie to znížiť čo najviac, no len to MF proste tam bojuje o svoje príjmy, to je jedna vec, zároveň, ja to budem hovoriť, aj kolegynka Anka Zemanová to spomínala, no tá ekologická daň cirkulačná nejaká je tou druhou možnosťou, tou horšou. Preto ak máme tie registračné poplatky a vedia mať nejakú v tomto momente alebo budú mať ekologickú funkciu, vie to byť tá barlička, hej, ktorá nám pomôže, aby nemusela byť ozaj že daň pre všetkých. To isté aj Peťo Kremský, no na jednej strane hovorí v dobrom, teda že áno, chudobnejší človek, bohatší človek, no ale keď zdaníme nejak dodatočne ešte benzín, naftu, no zaplatia všetci a stále, čiže to asi nie je cesta, ktorou by sme sa chceli ubrať. To radšej zaplatiť raz za ix rokov ten registračný poplatok a nie proste pri každej nádrži. Hej? Čiže toto, ako toto je veľmi opatrne. Kolega Kotleba Marek, takto, súhlas, samozrejme, priemerný vek je 14,3 vozidiel na Slovensku, nebude, ešte dlho nebude čas, ani vo Švajčiarsku nemá každý nové auto. Úplne súhlasím. Samozrejme, tie pravidlá musia byť funkčné aj pre ľudí, ktorí jazdia na starších vozidlách. Úplný súhlas, to sa úplne zhodneme. Bé je to, že do 80 kW 105 koní, ja hovorím, že to sú všetky tie sociálne vozidlá a tým ani tento návrh nič nezvyšoval. Stále zostáva ten základný poplatok a že to bolo áno, veľa u rôznych, no veď preto sme sa pustili do znižovania. Princípom tejto zmeny bolo, aby ľudia zaplatili menej a dotiahneme to do stavu tak, aby ľudia skutočne zaplatili menej a neboli tam také tie extrémy, ktoré nám tam... (Prerušenie vystúpenia časomerom.)
Pellegrini, Peter, predseda NR SR (2023-12-20):
Ďakujem pekne. Pán poslanec Grendel.
B. Bugár, podpredseda NR SR: (2004-02-03):
Otváram rozpravu k tomuto bodu a pýtam sa, či hlási niekto ústne do rozpravy, keďže som nedostal žiadnu písomnú prihlášku pánov poslancov. Ako prvý, samozrejme, pán spravodajca, pani poslankyňa Tóthová. Končím možnosť sa prihlásiť do rozpravy ústne. Takže nech sa páči, pán poslanec Madej, máte slovo. A potom pani poslankyňa Tóthová.
Suja, Miroslav, poslanec NR SR (2022-12-05):
Ďakujem za slovo. Áno, súhlasím s kolegami, autobus nechceme, aby riadil duševne neprispôsobivý alebo nespôsobilý šofér, alebo nejaký psychopat, tak by sme nemali akceptovať, aby to, aby Slovenskú republiku riadili duševne nespôsobilí ministri alebo psychopati, ktorým je úplne jedno, čo svojím konaním spôsobia a že to má dopad na všetkých občanov Slovenskej republiky. Preto verím, vážení kolegovia a kolegyne, že za tento zákon zahlasujete a nebudete sa báť, že ak napríklad do budúcna sa dostanete do vlády vy, že by ste neprešli. Ďakujem.
P. Paška, predseda NR SR: (2009-04-24):
(Hlasovanie.) 132 prítomných, 96 za, 36 sa zdržalo. Konštatujem, že sme schválili vládny návrh novely zákona č. 256/1998 Z. z. o ochrane svedka . Odhlasovali sme prerokované body. Chcem vás ešte požiadať, dámy a páni, o súhlas s tým, aby sme o bodoch 78 až 82, čo sú návrhy, ktoré má odôvodniť pán minister pôdohospodárstva Stanislav Becík, rokovali až v utorok vzhľadom na neprítomnosť pána ministra, ktorý ma a túto zmenu požiadal. Je všeobecný súhlas? (Všeobecný súhlas – áno.) Ďakujem pekne. Budeme pokračovať po krátkej prestávke v rokovaní. Ešte program. Budeme rokovať, ako je obvyklé, a začneme v utorok o 9.00 hodine ráno pokračovaním programu 35. schôdze. Ešte pani predsedníčka výboru Zmajkovičová.
Glváč, Martin, podpredseda NR SR (2018-09-13):
Ďakujem. Pán spravodajca, nech sa páči, v krátkosti.
Zmajkovičová, Renáta, podpredsedníčka NR SR (2012-05-11):
S reakciou pán poslanec Škripek.
Baláž, Radovan, poslanec NR SR (2017-06-14):
Čiže... (Reakcia z pléna.) Neminie sa 3,1 mil. naraz, čiže by ste nemali mať z toho obavu, že keby ste aj tento zákon podporili, tak nebude to naozaj výdavok v tomto kalendárnom roku. To je všetko, ďakujem.
Bagačka, Michal, poslanec NR SR (2013-02-12):
Ďakujem pekne. Vážená pani podpredsedníčka, dámy a páni, pán minister, Výbor Národnej rady Slovenskej republiky pre hospodárske záležitosti ma uznesením č. 113 určil za spravodajcu k vládnemu návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, tlač 392. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a § 68 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecno-záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi... (Prerušenie vystúpenia predsedajúcou.)
P. Hrušovský, podpredseda NR SR: ():
A. M. Húska, poslanec: Ďakujem. Na doplnenie slov pána poslanca Baca. Chcem len upozorniť, že dokonca vo vedení SSP oficiálne konštatovali, že sa im podarilo dostať zadarmo vyše 60 zmeniek niektoré ako bianko, teda s nevyplnenou sumou, lebo uznali, že ich nebudú môcť ďalej vymáhať. Tak celá záležitosť okolo týchto „Duckého“ zmeniek je jeden veľký medzinárodný podvod. A samotný fakt, že sa táto vláda radšej rozhodla využiť tento podvod na politický kapitál, aby mohla diskreditovať protipartnerov, je mimoriadne nebezpečný. Upozorňujem všetkých tých, ktorí si myslia, že tu ich chráni dajme tomu ich presvedčenie alebo ich viera, tak sú na omyle. Akceptovať takýto spôsob škandalizácie je chyba. Aby také množstvo zmeniek cirkulovalo po svete dokonca bez vypísania sumy, treba nazvať ako bezočivosť podvodníkov. Nijaký človek bez prinútenia len preto nechcel sám robiť takýto podvod. Takýmto spôsobom si nemôžete uľavovať svedomiu, musíte si uvedomovať, že pomáhate medzinárodnému zločinu, aby mohol okrádať našu republiku pomocou falošných zmeniek.
Žiga, Peter, podpredseda NR SR (2024-10-23):
Pán poslanec Pročko, ešte upozorňujem vás, že porušujete rokovací poriadok, pretože sa nevyjadrujete k téme. Ešte raz vás budem musieť upozorniť a zoberiem vám slovo. Nech sa páči.
Dostál, Ondrej, poslanec NR SR (2023-11-22):
Pán poslanec Dvořák, k tomu, že si tie rozhodnutia ide robiť nejakou podzákonnou normou, sa teda vyjadril pán poslanec Baláž a predpokladám, že sa vyjadrí aj, aj pani ministerka, k tomu ja sa neviem vyjadriť. Ale k tej forme, akou sa rokovalo o tom návrhu zákona, tak náš pohľad je veľmi podobný. Ja som aj v rozprave k skrátenému konaniu, aj v rozprave k prvému čítaniu upozornil na to, že podľa môjho názoru skrátené legislatívne konanie nemusí byť super skrátené, že môžme vytvoriť priestor aspoň nejaké dva týždne na to, aby, aby prebehla rozprava, aby sa do nej zapojili, zapojila odborná verejnosť, aby sa s tým poslanci dôkladnejšie oboznámili. Mohlo sa diskutovať aj o tom, či to má byť na rok, na pol roka, ako to nastaviť, či sa to má týkať všetkých diagnóz. Jasné, mohlo byť, len, žiaľ, nestalo sa. Ja som urobil, čo som mohol, pýtam som sa pani ministerky, nezdala sa mi jej odpoveď taká, že by to nemohlo a teda považujem trochu aj za škodu, že, že vládna koalícia v tomto prípade sa nesnažila vytvoriť priestor preto, aby sa tie veci vydiskutovali a mohol by ten zákon prijatý vo forme, ktorú by podporila možno aj väčšia časť opozície. Žiaľ, nestalo sa tak. Ale ja som predložil pozmeňujúci návrh, ktorým sa mala predĺžiť lehota na rokovanie vo výboroch. O tom pozmeňujúcom návrhu sa hlasovalo v prvom čítaní a, žiaľ, ten pozmeňujúci návrh nebol schválený a hlasovalo zaň len 36 poslancov. Že zaň nehlasovali poslanci koalície, tak to ma síce mrzí, ale teda rozumiem tomu, ako funguje hlasovanie koaličných poslancov, len teda ešte viac ma mrzí, že ho nepodporila ani celá opozícia.
Viskupič, Marián, poslanec NR SR (2021-09-21):
Ďakujem pekne za slovo. Vážený pán predseda, v mene troch poslaneckých klubov podávam procedurálny návrh presunúť bod 26 schváleného programu, ktorým je vládny návrh ústavného zákona, ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti (tlač 265), na koniec tejto schôdze Národnej rady. Ďakujem pekne.
Laššáková, Jana, podpredsedníčka NR SR (2014-12-03):
Na vystúpenie pána poslanca s faktickou poznámkou pán poslanec Mihál. Končím možnosť prihlásiť sa s faktickými poznámkami. Nech sa páči, pán poslanec, máte slovo.
Kyselica, Lukáš, poslanec NR SR (2022-06-16):
Pán predseda, kolegyne, kolegovia, v rozprave vystúpili traja poslanci, pričom dvaja, teda ja a pán poslanec Svrček, podali pozmeňujúce návrhy, pozmeňujúce a doplňujúce návrhy. Keďže pozmeňujúce a doplňujúce návrhy boli v rozprave podané dnes, dajte, prosím, hlasovať o skrátení lehoty podľa § 83 ods. 4 rokovacieho poriadku.
Sulík, Richard, predseda NR SR (2011-09-14):
Ďakujem. S faktickými poznámkami sa prihlásili ôsmi poslanci. Poprosím druhú stranu. Desať. Viac ako desať? Tak desiati poslanci. Uzatváram možnosť sa prihlásiť s faktickou poznámkou. A slovo má pán poslanec Maďarič.
Laššáková, Jana, podpredsedníčka NR SR (2013-03-13):
Pán poslanec Mikloško.
Pčolinský, Peter, podpredseda NR SR (2023-03-21):
Nie je zač. Dávam teraz slovo spravodajcovi, ktorého určil gestorský výbor pre vzdelávanie, mládež, vedu a šport, poslancovi Augustínovi Hambálkovi.
Šimečka, Michal, podpredseda NR SR (2024-01-09):
Ďakujem pekne. Pán poslanec Galko.
Bugár, Béla, podpredseda NR SR (2010-10-19):
Nech sa páči, prezentujme sa a hlasujme o tomto návrhu. (Hlasovanie.) Prítomných 142, za 78, proti 6, zdržalo sa 58 poslancov. Konštatujem, že spomínaných členov Rady Slovenského pozemkového fondu navrhnutých vládou sme odvolali. Nech sa páči.
V. Petríková, podpredsedníčka vlády a ministerka spravodlivosti SR: (2010-03-05):
Ďakujem.
Blaha, Ľuboš, poslanec NR SR (2015-09-16):
Ďakujem. Pán poslanec Bugár, ja s vami plne súhlasím, že netreba a nemôžeme hádzať všetkých moslimov do jedného vreca, to by bolo naozaj nebezpečné a hlavne v tom negatívnom zmysle slova. To znamená, ľudia majú nejaké zábery z televízie, kde vidia, aké zverstvá robí Islamský štát a potom majú pocit, že by všetci mali moslimovia robiť to isté, čo je nezmysel. Ja osobne mám veľa kamarátov, ktorí sú moslimovia, sú to slušní, zdvorilí, mimoriadne zdvorilí ľudia, čiže toto je fóbia, ktorú musíme naozaj nejakým spôsobom z ľudí dostať. Ale samozrejme, nie je riešenie to, že im teraz nanútime kvóty, na tom sa tak isto zhodneme, lebo to je iba voda na mlyn rôznym xenofóbom, fašistom a islamofóbom, ktorí toto budú zneužívať. Len aj opačný extrém nie je dobrý. Opačný extrém znamená, že keď poviete, že je tu bezpečnostné riziko, tak niekto vám povie, že vy urážate moslimov. Ale to je predsa nezmysel! Vy to, samozrejme, nehovoríte, ale mám pocit, že takto sa tu niekedy vedie diskusia, že tak, ja neviem, Slováci sú dobrí ľudia, že? Ale keď idete do lietadla, tak vás kontrolujú aj ako Slovákov a musíte prejsť tou kontrolou, alebo keď idete do Spojených štátov amerických, tak idete hraničnou kontrolou. A uráža vás to? Ja mám pocit, že keď žiadame, aby boli pod kontrolou tieto migračné toky, tak to nie je urážka moslimov, a keď hovoríme, že čo i len jeden terorista keby tam bol, tak je to veľké bezpečnostné riziko, to neznamená, že hovoríme, že moslimovia sú zlí. Ale musíme to mať pod kontrolou. A to nie je nehumánne, čiže to sa nemôže zneužívať z druhej strany, že teraz budeme automaticky vyhlasovať, že každé bezpečnostné riziko, riziko, to znamená, že to môže naozaj byť nejaký človek, ktorý je terorista, je automaticky obviňovanie celej skupiny, celého kolektívu. Čiže toto si naozaj dôsledne strážme, aj Slováci, aj moslimovia, aj Európania sú dobrí ľudia, ale vždy sa nájde niekto zlý. A práve preto sú dôležité hraničné kontroly a v tomto Európa zlyhala, v tomto. Ďakujem.
A. Belousovová, podpredsedníčka NR SR: (2007-02-06):
Otváram rozpravu. Do rozpravy som nedostala žiadnu písomnú prihlášku. Chcem sa opýtať, či sa chce niekto prihlásiť do rozpravy ústne. Pani poslankyňa Laššáková, pán poslanec Halecký. Dobre. Uzatváram možnosť prihlásiť sa ústne do rozpravy. A zároveň pred hlasovaním vyhlasujem 5-minútovú prestávku, čiže o 5 minút budeme pokračovať v rokovaní hlasovaním. (Prestávka.) (Po prestávke.)
Glváč, Martin, podpredseda NR SR (2016-09-09):
Určite môžete pokračovať v pondelok po tých bodoch, ktoré majú pevný termín. Všetkým prajem pekný víkend. Uvidíme sa v pondelok. Všetko dobré. (Prerušenie rokovania o 13.53 hodine.)
Pellegrini, Peter, podpredseda NR SR (2020-07-08):
Prosím, prezentujme sa a hlasujme o tom, že Národná rada prerokuje tento návrh zákona v druhom čítaní. (Hlasovanie.) Prítomných 110 poslancov, za 78, proti 2, zdržalo sa 30. Konštatujem, že tento návrh sme schválili.
P. Paška, predseda NR SR: (2008-06-19):
(Prestávka.) (Po prestávke.)
Verešová, Anna, poslankyňa NR SR (2019-02-12):
Ďakujem kolegovi Hegerovi, že spomenul aj takú tú frustráciu našich ľudí na Slovensku z dôvodu toho, že sa nedostatočne, vláda robí rodinnú politiku, že sú ľudia frustrovaní z celého toho, z celej tej atmosféry v krajine, že sú ľudia frustrovaní, že robia veľa za minimálnu mzdu, tvrdo za minimálnu mzdu. Toto všetko prispieva naozaj k množstvu, vypitému množstvu alkoholu u ľudí, ktorí sú takto frustrovaní z celkovej situácie. A tiež by som sa chcela pozastaviť aj pri tom, že si spomenul etický kódex, ktorým sa riadia výrobcovia aj distribútori alkoholu. Je pravdou, že dá sa ním inšpirovať, len by bolo dobré, aby bol naozaj premietnutý aj do zákona, lebo zákonom sa musia; zákon musia dodržiavať všetci, ale etický kódex rady pre reklamu je v podstate nepostačujúci práve preto, že je platný iba pre členov tejto rady, a teda ostatní ho vôbec nemusia akceptovať ani tieto odporúčania. Práve tá inšpirácia aj do nášho; zmenu zákona o reklame; prišla práve aj z tohto etického kódexu, ktorý má veľmi dobré opatrenia, len je potrebné, aby boli tieto ich opatrenia premietnuté do zákona, ktorý je vymožiteľný.
Kollár, Boris, poslanec NR SR (2019-04-02):
Ďakujem. Ja by som len chcel upozorniť napríklad na to Rakúsko, že tam sú prídavky, u nás slabo nad 20 euro, tam sú prídavky od narodenia 114 euro, od troch rokov 121,90, od 
10 rokov 141,50 a od 19 rokov 165 euro 10 centov. To znamená, že tie rodinné prídavky sú tam ďaleko vyššie a majú tam 100-eurový príplatok proste na tie učebnice, na tie školské pomôcky každý rok a nielen jednému prváčikovi. Keď sa len trošinku chceme priblížiť a ja som presvedčený, že tých 50 euro by sa v tom rozpočte pre tie naše deti malo nájsť. Ja už neviem fakt z tých mizerných podpor, z tých malých dotácií pre tie matky s deťmi, ja neviem už, odkiaľ tie ženy toto môžu zobrať a ako sa tunák vôbec dá žiť a nehľadieť na nich a tuná prezbrojovať armádu, pri všetkej úcte a všetko možné, nachádzať stámilióny až miliardy, a my nevieme nájsť na, na rodiny s deťmi pár, pár peňazí, tak to je naozaj tragédia tohto národa. Ďakujem.
Grendel, Gábor, podpredseda NR SR (2020-11-03):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Končím možnosť prihlásiť sa do rozpravy ústne. Pán poslanec Lehotský, máte možnosť aj ako navrhovateľ bez časového obmedzenia vystúpiť. Nech sa páči.
Zajac, Pavol, poslanec NR SR (2015-11-11):
Ďakujem veľmi pekne za vaše vystúpenie, pán kolega Bagačka. Bolo to dobré vystúpenie, až mi je ľúto, že možno nevystupujete častejšie v pléne Národnej rady, a preto bolo dobré to vystúpenie, že ja verím vám konkrétne v úprimnú snahu, keďže pochádzate z takého okresu, že snažíte sa nájsť spôsob riešenia pre takéto okresy s vysokou nezamestnanosťou, v tom bolo vaše vystúpenie dobré a v to vám verím, ale to samotné riešenie mne pripadá také, ako to povedal ten Černomyrdin, že my sme to chceli urobiť lepšie a ono to dopadlo ako vždy. Keď rozprávate o tom, že samospráva sa podieľala, bude sa podieľať na tých akčných plánoch, že štátna správa, ministerstvo dopravy ako je v zákone, ministerstvo sociálnych vecí, oni nájdu to riešenie, tie akčné plány v tom, aby v konečnom dôsledku znížili nezamestnanosť v tom okrese, lebo o to by nám malo spoločne všetkým ísť, tak ja sa obávam, že to dopadne ako vždy, že akčné plány budú urobené tak, aby spriateleným starostom, nechcem spomenúť rovno smeráckych starostov, sa prispelo na nejaký cyklistický chodník, alebo spriateleným podnikateľom, ktorí požiadajú o investičnú pomoc, prispelo sa na tú investičnú pomoc. Preto to nazývame nesystémové opatrenie, pretože malo by to byť nastavené tak, že živnostník povie, že zamestná piatich alebo troch, alebo desiatich ľudí nezamestnaných z úradu práce a on nemá čas vybavovať papiere. Živnostník podnikateľ, ktorý je skutočným zamestnávateľom, nemá čas vybavovať papiere na nejaký investičný stimul, keď zamestná troch alebo štyroch, alebo piatich ľudí, ale aby dal takéto oznámenie, zmluvu na úrad práce a... (Prerušenie vystúpenia časomerom.)
Grendel, Gábor, podpredseda NR SR (2022-09-21):
V rozprave teraz vystúpi pán poslanec Ján Richter.
Grendel, Gábor, podpredseda NR SR (2020-04-22):
S ďalšou faktickou pán poslanec Kotleba.
P. Muránsky, poslanec: (2002-02-13):
I. Presperín, podpredseda NR SR: Pán poslanec Hofbauer. R. Hofbauer, poslanec: V návrhu pána poslanca Tatára, ktorý zdôraznil, že nie je namierený proti Slovenskému rybárskemu zväzu, domnievam sa, že pozmeňujúci návrh je zamierený predovšetkým proti rybám. Je to divné, ale je to skutočne tak, pretože, domnievam sa, že v tomto zákone ide principiálne o rybné hospodárstvo a o chov rýb, a nie o ľudské práva a o práva rýb a rybného hospodárstva. To máte nejaké pomýlené s tou demokraciou, pán poslanec Tatár. Občianska spoločnosť vo vzťahu k rybám zohráva nulovú funkciu, ale ja by som rád podotkol, že Slovenský rybársky zväz funguje veľmi úspešne viac ako 70 rokov. To je inštitúcia, ktorá preukázala svoju pozitívnu životaschopnosť, a to predovšetkým k rybnému hospodárstvu. Ja sa tu nezaoberám ústavnými právami rýb, ale výsledkami, akým spôsobom Slovenský rybársky zväz funguje a či preukázal svoje negatívne fungovanie alebo preukázal svoje nepozitívne fungovanie. Pokiaľ sa preukázal nepozitívne, tak je najvyšší čas s tým urobiť krátky proces, a to aj formou zákonov. Ale ak 70 rokov funguje pozitívne, tak sa domnievam, že akékoľvek zásahy do toho by boli veľmi rizikovou eskamontážou. I. Presperín, podpredseda NR SR: Ďakujem. Vladimír Faič má slovo.
Sulík, Richard, predseda NR SR (2011-05-24):
Ďakujem. Otváram rozpravu. Do rozpravy som dostal 10 písomných prihlášok, z toho budú hovoriť prví traja rečníci za poslanecké kluby, ďalší siedmi za seba. Nadiktujem teraz mená, aby ste ich mohli zapísať. Za poslanecké kluby sú to za SMER pán poslanec Čaplovič, za KDH pán poslanec Abrhan, za SNS pán poslanec Rafaj. Ďalší rečníci sú potom pán poslanec Maďarič, Matovič, Mikolaj, Bastrnák, Vörös, Matejička a Zajac. Pán poslanec Čaplovič, máte slovo.
A. Belousovová, podpredsedníčka NR SR: (2007-03-21):
Posledný prihlásený do rozpravy bol pán poslanec Frešo. Nech sa páči, pán poslanec, máte slovo.
V. Veteška, podpredseda NR SR: (2005-07-06):
J. Cuper, poslanec: Ďakujem pekne, pán predsedajúci. Môj priateľ Čaplovič tu hovoril o širokom spektre investovania do vedy a vzdelania, je to aj moja reč, pretože celý život pracujem v tejto sfére ako pán Čaplovič, obidvaja zrejme máme radi vedu a vzdelanie. Ale dovoľ, pán kolega Čaplovič, aby som vyslovil isté pochybnosti aj o dobrých úmysloch ľavicových predstaviteľov a ich budúcich reforiem či korigovania reforiem v tomto štáte. Môžem ťa ubezpečiť, neveril som ani Dzurindovým reformám a ich sociálnemu obsahu a neverím ani Ficovmu, pretože práve počiatok týchto reforiem umožnila ľavicová politika bývalého SDĽ, ktoré ste vy teraz pretransformovali do svojich radov. Neverím v ľavicové reformy odvtedy, čo tam sedela pani Schmögnerová, ktorá toto všetko spískala, to znamená, odovzdala banky a celý bankový sektor do rúk, ktoré nazvime trebárs internacionálnymi. A jednoducho túto predstavu, ktorú si tu prezentoval, investovania do vedy a vzdelania, tieto nadnárodné inštitúcie určite do slovenských inštitúcií peniaze vkladať nebudú. Takže je tu problém, z čoho tú reformu financovať, pretože vysoké školy sú už len príspevkovými organizáciami, a ak nie sú napojené na reálne investičné programy, v ktorých sa niečo bude vyrábať, to znamená veda aplikovaná, jednoducho sú často uskutočniteľné a sú takými istými prísľubmi, ako boli Mikiho... (Prerušenie vystúpenia časomierou.)
Kollár, Boris, predseda NR SR (2022-10-05):
Prosím, prezentujme sa a hlasujeme. (Hlasovanie.) Prítomných 132 poslancov, za nikto, proti 93, zdržalo sa 39. Uvedený návrh sme neschválili.
Pellegrini, Peter, predseda NR SR (2015-05-14):
Ďakujem. Zaznamenáme do záznamu túto vašu informáciu. Pani poslankyňa Nicholsonová.
Číž, Miroslav, doterajší podpredseda NR SR (2010-07-08):
Pán poslanec Dušan Jarjabek.
Bugár, Béla, podpredseda NR SR (2016-12-06):
Ďalej v rozprave vystúpi pani poslankyňa Jurinová, nech sa páči.
Pčolinský, Peter, podpredseda NR SR (2023-05-25):
Ja vás budem prerušovať, kedy chcem.
Bugár, Béla, podpredseda NR SR (2018-10-24):
Pán poslanec Budaj.
P. Hrušovský, predseda NR SR: (2003-03-06):
Teraz poprosím pána ministra Zajaca, aby odpovedal v zastúpení pána ministra Kaníka na ďalšiu otázku pani poslankyne Sabolovej, ktorá sa pýta: „Do akého termínu sú povinné krajské samosprávne celky uzatvoriť zmluvy o finančných príspevkoch s poskytovateľmi sociálnych služieb?“ Pán minister, odpovedajte, prosím.
Kollár, Boris, predseda NR SR (2020-04-28):
Na diskutujúceho evidujem jednu faktickú poznámku. Nech sa páči, pán poslanec Borguľa, máte slovo.
B. Bugár, podpredseda NR SR: (2002-03-14):
Otváram rozpravu o tomto bode programu. Keďže som nedostal žiadnu písomnú prihlášku, pýtam sa, či sa hlási niekto do rozpravy z prítomných poslancov a poslankýň. Jediná, ktorá sa prihlásila, je pani spravodajkyňa. Končím možnosť sa prihlásiť ústne do rozpravy. Nech sa páči, pani poslankyňa, máte slovo.
Viskupič, Jozef, poslanec NR SR (2017-03-28):
Ďakujem. Ja som veľmi rád, že si pripomenul dve veci, ty si to nazval, že ktoré máme pred sebou. To znamená návrh Jána Budaja a vládny návrh, ktorý prijímame teraz v skrátenom legislatívnom konaní. To, či je jeden drak a jedno trpaslík, ja hodnotiť nebudem. Každopádne z hľadiska parlamentnej rozpravy je Budajov návrh, ten návrh, ktorý prešiel prvým čítaním, mohli sme otvoriť druhé čítanie, zlepšiť ho, ak má niekto záujem ho vylepšovať, a jednoducho prijať to, čo nemá v sebe ďalšie cestičky, akým spôsobom sa dopracovávať presne k tomu, čo ty sa obávaš, a to je, že napriek vôli ústavodarcu, v tomto prípade Národnej rady Slovenskej republiky, zrušiť Mečiarove amnestie Mečiarove amnestie zrušené nebudú. Váha toho, o čom sa tu od rána rozprávame, stojí presne tu. Načo návrh, ktorý prešiel štandardným legislatívnym konaním, kde si pán Budaj splnil všetky svoje povinnosti ako navrhovateľ, je takpovediac už za tým, o čom sa bavíme od rána my. Nepotrebovali sme skrátené legislatívne, nepotrebujeme novú debatu o rušení Mečiarových amnestií v prvom čítaní, a preto súhlasím s tým, že hovoríš o takpovediac drakovi v legislatívnom konaní a takpovediac veľmi pochybnom trpaslíkovi, o ktorom sme nútení sa baviť. To, že ten návrh prešiel prvým čítaním, znamená, že už raz mal väčšinu v tomto pléne. To ho odlišuje v súčasnom stave od toho návrhu, o ktorom sa bavíme teraz. Ten je ešte len pred týmto hlasovaním a uvidíme, ako to dopadne.
Laššáková, Jana, podpredsedníčka NR SR (2012-05-02):
Páni poslanci, prosím, zaujmite svoje miesta. Prichádza prezident Slovenskej republiky pán Ivan Gašparovič. (Príchod prezidenta SR Ivana Gašparoviča do rokovacej sály v sprievode predsedu NR SR Pavla Pašku za zvukov prezidentských fanfár.)
M. Číž, podpredseda NR SR: (2007-05-11):
Teraz pokračujeme ďalej, v rovnakom zložení pristúpime k prvému čítaniu o návrhu poslankyne Národnej rady Slovenskej republiky Márie Sabolovej na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Návrh zákona je pod tlačou 293 a návrh na prerokovanie vo výboroch v rozhodnutí predsedu č. 288. Nech sa páči, pani navrhovateľka, uveďte návrh zákona.
Laurenčík, Milan, podpredseda NR SR (2021-01-12):
Pán poslanec Marián Kéry.
Hraško, Igor, poslanec NR SR (2015-05-05):
Ďakujem pekne a ďakujem naozaj za výnimočne korektné faktické poznámky. Ja by som možno ešte doplnil, kolega Viskupič mi to nadhodil, možno som to zabudol trošku prezentovať, možno sa ešte k tomu dostaneme. Existuje totižto také naše špecifikum slovenské, možno to majú aj iné krajiny, ale možno v menšej miere a to je takzvaná živá kultúra. A to je práve to, čo sa deje priamo v obciach s tými interpretmi, ktorí sú nositeľmi tej tradície, a toto je, ťažko by som povedal, že napadnuteľné, že niekto v rámci tejto živej kultúry bude pravdepodobne predvádzať autorskoprávne chránené diela. A to je ten prípad, ja neviem, stavania mája, to sú fašiangové pochôdzky, to je pochovávanie basy, to sú betlehemské, betlehemské pochôdzky a tak ďalej, to je proste tradícia, ktorá sa dedí a dedí sa priamo v tom prirodzenom prostredí, v ktorom sa diala aj pred desiatimi, päťdesiatimi, sto, dvesto, päťsto rokmi. Možno nie v takej forme, ale určite v nejakej podobe áno. A toto je to naše špecifikum regionálne, ktoré nie je spracovaním nejakého materiálu alebo môže byť obnovením starých materiálov. A možno aj tuná kolegovi Jarjabkovi, že tí dvaja autori, ktorí sú spracovatelia ľudovej hudby do iného štýlu, môžu byť autormi tých svojich diel, ale tá istá melódia môže byť vytiahnutá z archívu záznamov nahratého kohokoľvek alebo môže byť vytiahnutá z notového zápisu a tam naozaj, ja keď budem interpretovať to pôvodné dielo, a možno sa bude veľmi podobať aj na to autorskoprávne alebo teda upravené, je tam polemika, či je, alebo nie je.
Grendel, Gábor, podpredseda NR SR (2021-05-12):
Pán poslanec Puci s faktickou poznámkou.
Mihál, Jozef, poslanec NR SR (2013-05-31):
Ďakujem, pán predseda. V rozprave nepadol žiaden návrh, preto prosím, pán predseda, dajte hlasovať o postúpení návrhu zákona do druhého čítania.
Hrnčiar, Andrej, podpredseda NR SR (2016-12-08):
Pán poslanec Kollár.
Blanár, Juraj, podpredseda NR SR (2022-03-24):
Páni poslanci, páni poslanci! To azda je naozaj tak nevyhnutné si takéto veci vymieňať? Veď buďte trošku nad vecou. Nenechajte sa vyprovokovať navzájom. (Reakcie z pléna.) Dajte, prosím... (Reakcie z pléna.) Páni poslanci, už poprosím. Dajte celý čas pani poslankyni ešte raz. Nech sa páči.
Blaha, Ľuboš, podpredseda NR SR (2024-05-15):
Pán poslanec Richard Dubovický.
Ďuriš Nicholsonová, Lucia, podpredsedníčka NR SR (2018-10-23):
Pani poslankyňa Remišová, nech sa páči.